cyanic-selkie/wikianc huggingface dataset:
Viktorija Isakova
Viktorija Isakova (, g. 1976 m. spalio 12 d., Dagestane) – Rusijos aktorė.
Biografija
Gimė Dagestano ASSR. Tėvas Jevgenijus Gerceljevičius Isakovas (g. 1946 m.), tautybė – kalnų žydas – poetas, buvęs FK Andži administratorius ir buvęs FK Vidnoje generalinis direktorius. Būdama 13 metų Viktorija su šeima persikėlė į Maskvą.
Baigusi mokyklą ji įstojo į Rusijos teatro meno akademiją, o po metų studijų perėjo į Maskvos meno teatro mokyklą Olego Efremovo kursą. 1999 metais ji baigė Maskvos meno teatro mokyklą.
Debiutas ekrane įvyko 1998 m., kai ji pasirodė epizodiniame vaidmenyje televizijos seriale „Čechovas ir Co.“
2000 m. vaidino seriale „Imperija puolama“. Nuo 2002 m. nuolat vaidino filmuose.
2005 m. Isakova atliko savo pirmąjį svarbų vaidmenį bendrame Rusijos ir Ukrainos projekte „Visada bučiuoja ne tuos“.
2006 m. ji išgarsėjo po vaidmenų veiksmo filme „Piranijų medžioklė“ ir dramoje „Reikia auklės“.
2006 m. už Kiros, pravarde „Zebra“, vaidmenį Jurijaus Morozo filme „Taškas“, gavo prizą nominacijoje „Geriausia metų aktorė“ Čikagos tarptautiniame kino festivalyje.
Norvegijos futbolo varžybos 1923 m.
Norvegijos futbolo varžybos 1923 m.
Finalo rungtynės
''Brann nugalėjo 5-1 ir tapo taurės savininkais. (Pirmą kartą.)''
Povilas Pranciškus Sapiega
Kunigaikštis Povilas Pranciškus Sapiega (, g. iki 1657 m. balandžio 23 d. – 1715 m. spalio 1, Kodenis) – LDK valstybinis ir bažnytinis, Lietuvos armijos pulkininkas (1683), Kodenio probstas (1688), Varšuvos kanauninkas (1690), Lietuvos didysis dvasinis sekretorius (1704–1713), Žemaitijos vyskupas (1715),
Biografija
Lietuvos magnatų Sapiegų giminės Kodenio linijos atstovas, herbo „Lis“ savininkas. Karūnos lauko raštininko Jono Frederiko Sapiegos (1618–1664) ir Konstincijos Herburt jaunesnysis (trečias) sūnus. Vyresnieji broliai – Braclavo vaivada Mikalous Leonas ir Trakų vaivada Kazimieras Vladislovas.
Mokėsi jėzuitų kolegiume Lvove ir Varšuvoje. Tęsė savo mokslus Vakarų Europoje, aplankė Italiją, Prancūziją, Nyderlandus ir Vokietiją. 1679 metais grįžo į Lietuvą.
1683 metais Lietuvos armijos pulkininko laipsnyje Povilas Pranciškus Sapiega dalyvavo žygyje Lietuvos-Lenkijos armijos į Slovakiją ir Vengriją. 1684 metais atsisakė karinės karjeros ir priėmė dvasinį saną. 1686 metais buvo įšventintas į kunigus. Nuo 1686 metais – Kodenio probstas. Ilgą laiką buvo Lenkijos karaliaus ir Lietuvos didžiojo kunigaikščio Jono Sobieskio rūmuose. 1690 metais gavo Varšuvos kanauninko saną, nuo kurio atsisakė 1699 metais.
1694 metais tapo cisterionų abatu Pradizėje, nuo 1708 metų – ATR cisterionų ordino generalinis komisaras.
Povilas Pranciškus Sapiega 1702 metais išsaugojo ištikimybę Lenkijos karaliui Augustui II, kuri 1704 metais perdavė jam Lietuvos didžiojo dvasinio sekretoriaus pareigybę. 1707 metų vasarą giminaičiams spaudžiant perėjo į Stanislovo Leščinskio pusę.
1715 m. sausio 21 d. Povilas Pranciškus Sapiega gavo Žemaitijos vyskupo saną.
1715 m. spalio 1 d. mirė Kodenyje ir buvo palaidotas vietos Šventos Onos bažnyčioje.
Šanchajaus bokštas
Šanchajaus bokštas (, ; pažodž. Šanchajaus centro pastatas) – dangoraižis, stovintis Ludziadzui finansų ir prekybos zonoje, Pudonge, Šanchajuje. Tai antras aukščiausias pastatas pasaulyje pagal architektūrinę viršūnę, po Burj Khalifa.
Suprojektuotas tarptautinės architektų firmos „Gensler“. Dangoraižio statybos atsiėjo 2,4 mlrd. JAV dol. Pastato savininkas – Šanchajaus miesto valdžia. Greta stovi Jin Mao Tower ir Shanghai World Financial Center dangoraižiai. Pastato daugiapakopė konstrukcija suprojektuota taip, jog galima būtų kuo efektyviau vartoti elektros energiją. Pastato paskirtis įvairi; viso devynios zonos, skirtos biurams, mažmeninei prekybai ir laisvalaikiui.
Architektūra
Šanchajaus bokštą suprojektavo amerikiečių architektų firma „Gensler“, o architektų komandai vadovavo Šanchajaus architektas Jun Xia. Gensler Šanchajaus biure dirbo ir lietuvių architektas Mindaugas Skrupskelis vėliau publikavęs keletą straipsnių apie šio pastato architektūrą.
Dangoraižio konstrukciją sudaro devyni cilindrinės formos statiniai, sukrauti vienas ant kito. Iš viso pastatas turi 128 aukštus, kuriuos visus supa vidinis stiklo fasado sluoksnis. Tarp pastarojo ir išorinio sluoksnio, besisukančio spirale pastatui laipsniškai kylant aukštyn, įrengtos devynios vidaus zonos su viešosiomis erdvėmis lankytojams. Kiekviena iš šių devynių zonų turi po atriumą su įrengtais sodais, kavinėmis, restoranais ir prekybinėmis patalpomis bei atsiveriančia miesto panorama.
Pastato konstrukcijoje naudojamas skaidrus fasadas yra unikali dizaino savybė, mat daugumoje pastatų paprastai būna tik vienas fasadas su atspindinčiu stiklu šilumos pasisavinimui sumažinti, tačiau Šanchajaus bokšto dvigubo stiklo sluoksnis pašalina tokio poreikio būtinybę.
Vsevobučas
Vsevobučas (, iš 'visuotinis karinis apmokymas') – privalomo karinio piliečių apmokymo sistema, egzistavusi RTFSR ir TSRS. Pradžioje ši sistema užsiėmė daugiausia darbininkų ir valstiečių apmokymu vasarą. Ši sistema buvo panaikinta 1923 m.
Prasidėjus Didžiajam Tėvynės karui TSRS Gynybos komitetas 1941 m. rugsėjo 17 d. išleido įsaką „Всеобщая воинская подготовка граждан СССР“ ('Visuotinis karinis TSRS piliečių rengimas'), kuris ėmė veikti tų pačių metų spalio 1 d. Jis apėmė 16-50 m. amžiaus vyriškius ir numatė privalomą karinį rengimą neatsitraukiant nuo darbo. Gynybos liaudies komisariate buvo suformuotas Vsevobučio centrinis skyrius.
1941-1945 m. Vsevobučo sistemoje buvo apmokyta 9 862 000 žmonių.
Šeduviškės piliakalnis
Šeduviškės piliakalnis, Šankių piliakalnis – piliakalnis Kelmės rajono savivaldybės teritorijoje, prie Laugalio kaimo, Liolių seniūnija. Pasiekiamas iš kelio Maironiai – Laugalis nuo Laugalio fermų pavažiavus žvyrkeliu į vakarus 1,15 km – yra kelio kairėje, vakaruose, už jo staigaus posūkio į dešinę šiaurės kryptimi, miško pakraštyje.
Piliakalnis
Piliakalnis įrengtas atskiroje kalvoje, juosiamoje pelkės (dabar dalinai melioruotos). Viršus apvalus, 45 m skersmens, aukštesne pietine dalimi. Viduryje yra 20 m skersmens, iki 1,5 m gylio natūralus įdubimas, kuris greičiausiai ir yra aikštelė. Šlaitai nuolaidūs ar vidutinio statumo, 3-­9 m aukščio.
Piliakalnis apardytas lapių olų. Ant jo augę medžiai nukirsti.
Tyrimai
Piliakalnio žvalgomuosius archeologinius tyrimus 1967 m. atliko Lietuvos istorijos institutas. Piliakalnis datuojamas I tūkstantmečiu.
Mariana Pajón
Mariana Pajón Londoño (g. 1991 m. spalio 10 d.) – Kolumbijos BMX dviratininkė, daugkartinė olimpinė ir pasaulio čempionė.
Biografija
2008 m. ir 2009 m. pasaulio jaunimo čempionė. 2010 m. pirmą kartą tapo pasaulio čempione mažųjų kruizerių klasėje. 2011 m. pirmą kartą tapo pasaulio čempione olimpinės trasos rungtyje. Tais pačiais metais laimėjo auksą Panamerikos žaidynėse.
2016 m. pasaulio čempionate pelnė savo šeštąjį aukso medalį. 2016 m. vasaros olimpinėse žaidynėse antrą kartą dalyvavo olimpinėse žaidynėse. Atrankoje sportininkė užėmė pirmąją vietą. Finale kolumbiete laimėjo auksą ir tapo pirmąją moterimi laimėjusia BMX olimpinį auksą du kartus. 2019 m. Panamerikos žaidynių čempionė.
Verbūnų tvenkinys
Verbūnų tvenkinys – tvenkinys Lietuvoje, Utenos rajone, 5 km į šiaurės rytus nuo Utenos. Sudarytas užtvenkus bevardį upelį (Rašės intakas, Vyžuonos baseinas) 0,65 km nuo jo žiočių. Tvenkinio ilgis iš pietryčių į šiaurės vakarus – 0,44 km, plotis – 0,25 km. Yra 2 medžiais apaugusios salos (0,18 ha ir 0,13 ha). Altitudė 138,8 m. Krantai neaukšti, vietomis apaugę medžiais. Aplinkui plyti pievos, auga maži miškeliai. Šalia įsikūręs Verbūnų kaimas.
Vydaučiai
Vydaučiai – buvęs kaimas Akmenės rajono savivaldybėje, 7 km į šiaurės rytus nuo Naujosios Akmenės.
Verbūnų tvenkinys
Tvenkinys įrengtas 1986 m.
Širvintų SC
Širvintų Sporto Centras – Lietuvos futbolo klubas iš Širvintos.
Šis straipsnis apie Širvintų Sporto Centro struktūrai priklausančią moterų ekipą, kuri rungtyniauja LMFA I lygoje.
Istorija
Iki 2022 m. būta bendros „Žalgirio“ klubo ir Širvintų SC ekipos, kuri rungtyniavo LMFA I lygoje.
2022 m. sezonas
2022 m. buvo suburta merginų ekipa, kuri rungtyniavo LMFA I lygoje.
Rungtyniavo Šiaurės-Vakarų regione, kuriame varžėsi septynios ekipos.
Debiutavo lygoje 2022 m. balandžio 29 d. rungtynėse prieš Utenos Utenį. Jose patyrė triuškinantį pralaimėjimą rezultatu 0-12.
2022 m. gegužės 16 d. patirtas dar vienas triuškinantis pralaimėjimas, kai rezultatu 0-18 nusileista MFA Žalgiris B ekipai.
Sudėtis
''Atnaujinta: <...>
San Nikolas de los Garsa
San Nikolas de los Garsa arba tiesiog San Nikolasas – miestas šiaurės rytų Meksikoje, Nuevo Leono valstijoje, šiaurinis Monterėjaus priemiestis. Tai trečias pagal dydį valstijos miestas. Per San Nikolas de los Garsą eina Monterėjaus–Nuevo Laredo geležinkelis ir plentas.
Tai daugiausia „miegamasis“ priemiestis. Vystoma maisto (mėsos, pieno), siuvimo, statybinių medžiagų pramonė, apylinkėse veisiami galvijai. Veikia 1826 m. įkurtas Nuevo Leono universitetas. Jo stadione rungtyniauja „Tigres UANL“ klubas.
Miesto apylinkės siekia Monterėjaus aukštumų nacionalinio parko teritoriją.
Istorija
San Nikolas de los Garsa įkurta 1597 m. ir pavadinta žemių savininko Pedro de la Garsos garbei. Tačiau augti gyvenvietė pradėjo tik XX a. antroje pusėje, pradėjus plėtoti pramonę ir plečiantis Monterėjui. Miestas nuo 1970 m.
Q1
Queensland Number One, sutrump. Q1 – dangoraižis Gold Koste, Kvinslande. Aukštis – 322 m. Šis dangoraižis yra pats aukščiausias pastatas Australijoje bei pietų pusrutulyje ir iki 2011 m. buvo pats aukščiausias gyvenamosios paskirties pastatas, kol jį aplenkė „The Marina Torch“ dangoraižis Dubajuje, JAE.
Q1 oficialiai atidarytas 2005 m. Statybos atsiėjo apie 225 milijonus JAV dolerių. Pastatą sudaro 78 aukštai: pirmajame aukšte įsikūrusios komercinės patalpos, likusią dalį dangoraižio užima biurai bei gyvenamoji erdvė.
Pastato dizainą įkvėpė 2000 m. Sidnėjaus olimpinių žaidynių deglas, o pavadinimas suteiktas siekiant pagerbti 1920 m. olimpinių žaidynių irklavimo komandą.
TSRS krepšinio lyga
TSRS krepšinio lyga – buvęs aukščiausio lygio TSRS vyrų krepšinio komandų čempionatas. Lyga buvo įkurta 1923 m. ir egzistavo iki 1992 m.
Lygos sėkmingiausia komanda buvo Maskvos „CSKA“, kuri čempionatą laimėjo 24 kartus, bei tapo vicečempionais 10 kartų.
Istorija
Pirmasis TSRS čempionatas įvyko 1923 m., kurio finale susitiko Maskvos ir Petrogrado komandos. Maskva nugalėjo Petrogrado komandą, tačiau Petrogrado žaidėjai protestavo rezultatą, kaltindami teisėjus. Buvo nuspręsta surengti pakartotinas rungtynes. Tačiau jos neįvyko, todėl 1923 m. TSRS krepšinio lygos čempionatas laikomas nežaistu.
1941, 1942 ir 1943 m. čempionatas nevyko dėl Antrojo pasaulinio karo.
Po Tarybų Sąjungos griūties TSRS krepšinio lygą pakeitė NVS krepšinio lyga, kurios pirmaisiais ir paskutiniais čempionais tapo Sankt Peterburgo „Spartak“ komanda.
Stačioji gervuogė
Stačioji gervuogė (Rubus nessensis) – magnolijūnų (Magnoliophyta) skyriaus, eršketinių (Rosaceae) šeimos, gervuogių (Rubus) genties daugiametis lapuotis uogakrūmis.
Apibūdinimas
Stačiosios gervuogės puskrūmis užauga iki 1–2 metrų, retai iki 3 metrų aukščio. Stiebai žali, bet gaunantys daugiau šviesos – neryškiai šviesiai rudi. Jauni ūgliai yra statūs, o senesni išsilenkę lanku, briaunoti, apaugę smulkiais, tamsiai raudonais, tiesiais dygliais. Lapai susideda iš penkių lapelių (viršutiniai kartais trilapiai), blizgantys, jų viršutinė pusė yra apaugusi retais plaukeliai arba plika, o apatinė – tik visai jaunučių kiek gausiau plaukuota. Šoniniai lapeliai turi kotelius, viršutinis lapelis laipsniškai nusmailėjęs, pamate širdiškas, apie 10–12 cm ilgio ir 5 cm pločio. Žiedai yra baltos, rečiau rausvos spalvos, iki 2,5 cm skersmens, susitelkę negausiažiedėse trumpose kekėse. Neprinokę uogos yra tamsiai rusvai raudonos spalvos, o prinokusios yra raudonai juodos, saldžiai kartaus skonio.
Tai savaiminė Lietuvos rūšis. Šis augalas Lietuvoje žydi birželio – liepos mėnesiais, o uogos prinoksta rugpjūčio mėnesį.
Stačiosios gervuogės natūraliai paplitusios šiaurės vakarų, šiaurės rytų ir vidurio Europoje. Plačiai paplitusios Britų salose, ir ypač Anglijos ir Velso pietuose, vakarinės Škotijos Argailo ir Bjuto srityje, bei Airijos rytuose. Taip pat Europinės Rusijos vakaruose.
Auga miškingų vietovių upių, pelkių pakraščiuose, pamiškėse.
Iš žydinčių krūmų bitės surenka daug nektaro. Medus yra šviesus, skaidrus ir lengvo aromatingo kvapo.
Porūšiai
Išskiriami du porūšiai ir du varietetai :
Mila Sivackaja
Mila Sivackaja arba Liudmila Sivackaja (, g. 1998 m. gruodžio 3 d., Kijeve) – Ukrainos aktorė, laidų vedėja, dainininkė, modelis ir sportininkė. Dalyvavo projekte Ukrainos šou „Balsas. Vaikai“, atliko pagrindinius vaidmenis serialuose „Likimo gijos“, „Sužeista širdis“, „Lietaus gėlės“, taip pat vaidybinėje komedijoje „Paskutinis herojus“ ir siaubo filme „Synevyr“.
Biografija
Anksti pradėjo modelio karjerą, o nuo 2011 m. rimtai užsiėmė dainavimu. Nepaisant kitų talentų, aktorystė tapo pagrindiniu Milos gyvenimo verslu. Būdama 8 metų susipažino su režisieriumi Anatolijumi Mateško, kuris ieškojo balerinos detektyvui „Tuščios vietos genijus“. Pagal scenarijų buvo numatyta, kad vaidins berniukas, bet Sivackaja užkariavo savo charizma, tad scenarijus buvo perdarytas „mergaitei“.
Serialas „Likimo gijos“ išgarsino aktorę, įkūnijusią merginą, vardu Olga, atskirtą nuo sesers Katios (Evgenija Rozanova) vaidmenį.
2018 m. vasarą tapo žinom, kad seriale „Grand“ pagrindinį vaidmenį atliks Mila Sivackaya. Tai „Virtuvės“ ir „Viešbučio Eleono“ tęsinys. Veiksmo scena persikėlė į prabangų viešbutį „Grand Lion“, o pagrindinė veikėja – ambicinga viešbučių verslo fakulteto studentė Ksenija, kuri nusprendė įsidarbino minėtame viešbutyje. Kartu su Mila seriale dalyvavo Aleksandras Lykovas, Olga Filimonova ir daugelis ankstesnių serialo dalių aktorių: Jelena Ksenofontova, Jekaterina Vilkova, Sergejus Lavyginas ir kiti.
Islamšahras
Islamšahras  – miestas Irane, Teherano provincijoje, 12 km į pietvakarius nuo Teherano, jo aglomeracijoje. Miesto ribose yra Teherano Imamo Chomeinio tarptautinis oro uostas, praeina Teherano–Bandar Sirafo plentas, yra geležinkelio stotis. Žemės ūkio produktų perdirbimas. Prekiaujama apylinkėse auginamais kviečiais, miežiais, cukriniais runkeliais, vynuogėmis, daržovėmis.
Islamšahras patenka į 20-uką didžiausių šalies miestų.
Carlos Ramírez
Carlos Alberto Ramírez Yepes (g. 1994 m. kovo 12 d.) – Kolumbijos BMX dviratininkas, olimpinis medalininkas.
Delila
thumb|[[Gustave Moreau „Delila“ (apie 1896 m.)]]
Carlos Ramírez
Biografija
2012 m. pasaulio jaunimo čempionas. 2016 m. atrinktas į Kolumbijos nacionalinę rinktinę dalyvauti 2016 m. vasaros olimpinėse žaidynėse. Atrankoje sportininkas užėmė devynioliktą vietą. Finale kolumbietis laimėjo bronzos medalį.
Delila
Delila, Dalilė  – Senojo Testamento veikėja, minima Teisėjų knygoje, izraelitų teisėjo Samsono mylimoji filistinė.
Carlos Ramírez
Biografija
2020 m. vasaros olimpinėse žaidynėse kolumbietis startavo BMX lenktynių varžybose. Atrankiniame etape tarp šešių startavusių dviratininkų Kolumbijos atstovas liko trečias ir pateko į pusfinalio važiavimus. Pusfinalio etape Ramirez nusileido tik prancūzui Romain Mahieu ir pateko į finalo etapą. Finale Kolumbijos atstovas finišo liniją kirto trečias ir pelnė savo antrąjį bronzos medalį.
Delila
Pasakojama, kad filistinų didžiūnai atvykę pas Delilą ir prašę, kad ši suviliotų Samsoną ir išgautų iš jo, kodėl šis toks stiprus. Už tai kiekvienas pažadėjęs po vienuolika šimtų sidabro šekelių. Pirmuosius tris kartus Samsonas Delilai tikrosios savo jėgos paslapties nepatikėjęs, tačiau ketvirtąjį, netekęs kantrybės, atskleidęs, jog nenugalimumo šaltinis esą plaukai. Tuomet Delila išsiuntusi pašaukti filistinų didžiūnų. Šie, sužinoję, kad Delilai Samsonas patikėjęs savo paslaptį, atskubėję pas ją su pinigais rankose. Samsoną Delila užmigdžiusi ant savo kelių ir, pasišaukusi vyrą, liepusi nukirpti jam septynias plaukų garbanas. Samsonas netekęs savo galios ir patekęs filistinų nelaisvėn.
Mene Delila vaizduojama kerpanti Samsono plaukų garbaną. Delilos vardas tapęs geidulingos, klastingos moters sinonimu.
Tilžės–Stalupėnų geležinkelis
Istorija
1892 m. nutiesti Tilžės–Ragainės ir Stalupėnų–Pilkalnio ruožai, 1893 m. – Pilkalnio–Rautenberkio ruožas. 1894 m. linijos tiesimas užbaigtas, sujungus Ragainę su Rautenberkiu. Priklausė valstybiniam geležinkelių tinklui, buvo įrengtos 8 stotys (Giršūnų, Ragainės, Klapatų, Naujininkų, Rautenberkio, Šorelių, Pilkalnio ir Žvyrgalių) ir 6 stotelės. 1940 m. iš Tilžės į Stalupėnus kursavo 5 poros traukinių per parą, dar 3 poros traukinių kursavo iš Stalupėnų į Pilkalnį.
1945 m. per karo veiksmus smarkiai apgadintas. Po karo naudotas ribotai ir tik krovinių transportui. Šiuo metu didesnė linijos dalis užkonservuota, naudojamas tik nedidelis ruožas nuo Tilžės iki statomos Baltijos atominės elektrinės (nuo 2014 m. jėgainės statyba sustabdyta).
Nikita Panfilovas
Nikita Panfilovas (, g. 1979 m. balandžio 30 d., Maskvoje) – Rusijos aktorius.
Biografija
1996 m. baigęs vidurinę mokyklą įstojo į Maskvos Šiuolaikinio meno instituto vaidybos skyrių. Tada jis atliko karinę tarnybą pagal šaukimą Rusijos ginkluotųjų pajėgų gretose. Po tarnybos jis kreipėsi į kelias Maskvos aukštąsias teatro mokyklas iš karto.
2002 m. įstojo, o 2006 m. baigė Maskvos meno teatro mokyklos-studijos vaidybos skyrių Maskvoje (kurso vadovai - Igoris Zolotovickis ir Sergejus Zemcovas).
2005 m. debiutavo seriale „Meilės adjutantai“. Vėliau buvo nedideli vaidmenys filmuose „Smėlio virvė“, „Vykis angelą“, serialuose „Atlantis“, „Keliautojai“, „Katė ir pamotė“ ir kt. 2012 metais buvo išleistas vaidybinis filmas „Bedvasis“, kuriame Nikita Panfilovas vaidino Misha Voodoo.
2015 m. aktorius sulaukė didelio populiarumo, kai atliko pagrindinį vaidmenį seriale „Šuo“.
Pavelas Prilučnas gavo pagrindinį vaidmenį seriale „Mažoras“, o Panfilovas įkūnijo antagonisto Stanislavo Agapovo vaidmenį. Už jį buvo apdovanotas Kino ir televizijos prodiuserių asociacijos televizijos kino srities profesionaliu prizu. „Geriausias antro plano aktorius televizijos filme/seriale“.
Kampuotis I
Kampuotis I  – ežeras Lietuvoje, Zarasų rajone ir Latvijoje Aukštutinės Dauguvos savivaldybėje, 2,5 km į šiaurės vakarus nuo Turmanto. Ežero ilgis iš vakarų į rytus – 0,61 km, plotis – iki 0,28 km. Altitudė 128,9 m. Lietuvoje yra ~ 6,3 ha ežero. Šiaurinis ir pietinis krantai vietomis aukštoki, vakarinis ir rytinis – žemi, pelkėti. Pietinis krantas apaugęs medžiais ir krūmais. Pakrantėse plyti pievos ir dirbami laukai. Iš vakarų į rytus ežerą prateka Laukesos intakas Vilenka link Kampuočio II ežero. Šiaurinėje pakrantėje Latvijoje įsikūręs Kumpočių kaimas.
Silezijos Zombkovicai
Silezijos Zombkovicai  – miestas Lenkijos pietvakariuose, Žemutinės Silezijos vaivadijoje, į pietus nuo Vroclavo, apskrities centras. 16 tūkst. gyventojų (2011). Elektrotechnikos pramonė, gaminamos mašinos. Plėtojami amatai ir turizmas.
Istorija
Miesto teisės suteiktos 1280 m. Pirmąkart miestas buvo paminėtas kaip Frankešteinas. XV a. pabaigoje buvo nusiaubtas mongolų-totorių. Valdant Karoliui V – atstatytas.
Prie miesto veikė nacių priverčiamųjų darbų stovyklos. Nuo 1945 m. priklauso Lenkijai, nuo 1999 m. paskirtas apskrities centru.
Kancerogenezė
thumb|300px|right|Prostatos vėžys Kancerogenezė (onkogenezė, karcinogenezė) – piktybinės, vėžinės ligos atsiradimas dėl įvairių vidinių (organizmo) ir išorinių (aplinkos) veiksnių poveikio.
Piktybinio naviko susiformavimui būtina visa eilė pakitimų ląstelėje, kurių pasekmė yra ląstelės virtimas vėžine, gebančia nekontroliuojamai dalintis ir naikinti aplinkinius audinius, plisti į kitus organus. Esminės šiame procese yra taškinės mutacijos ir kitos citogenetinės aberacijos, kurių rezultate pasikeičia svarbių ląstelės augimą ir dauginimąsi reguliuojančių genų aktyvumas. Mutacijos gali būti tiek įgimtos, tiek ir įgytos.
Kancerogenezė ir vėžio formavimasis yra įvairiapriežastiniai ir daugiastadijiniai procesai.
Kancerogenezės stadijos
thumb|Prof. Isaac Berenblum
J. Berenblumas 1941 m. pasiūlė dviejų stadijų kancerogenezės modelį. Tai iniciacija  – negrįžtamas ląstelės pažeidimas ir promocija – pažeistų ląstelių klonų proliferacija. Iš pakitusių – malignizuotų ląstelių, susidarius palankioms aplinkybėms (vaskuliarizacija, augimo veiksnių poveikis ir kt.), susiformuoja navikas. Tai buvo nustatyta eksperimentuojant su pelėmis. Patepus jų odą mažomis policiklinio aromatinio angliavandenilio, t. y. iniciatoriaus, dozėmis navikų neatsirasdavo, tačiau po kurio laiko pelių oda pakartotinai būdavo tepama nekancerogenišku, bet dirginančiu krotonu aliejumi, atsirasdavo papilomas ir vėžys. Vienas krotono aliejus navikų nesukėlė. Navikų atsirasdavo net pelėms tų grupių, kurių laikotarpis tarp     PAA ir krotono aliejaus būdavo gana ilgas. Jų nebuvo tais atvejais, kaip promotoriumi krotono aliejumi pelių oda būdavo tepama prieš patepant ją kancerogeniniu junginiu – iniciatoriumi. J.Berenblumas paskelbė, kad kancerogenas iš pradžių ląstelę sužadina (iniciacija), o krotono aliejus- tą sužadinimą palaiko (promocija).
Nors J. Berenblumo modelis buvo pasiūlytas gerokai anksčiau nei pradėti tyrimai genomo ir molekuliniame lygmenyse, jis vis dar laikomas savotišku raktu kancerogenezės mechanizmų tyrinėjimuose. Dabartiniais tyrinėjimais siūloma kancerogenezę skirstyti  į  IV–V smulkesnes stadijas, kurios kiekviena yra sąlygota atskiro geno pokyčių. Kancerogenezės modeliu žmogaus organizme laikomas gaubtinės žarnos piktybėjimo procesas, kurį sąlygoja vienas onkogenas ras ir trys mutuoti genai slopintojai: APC, DCC ir p53. Tačiau terminai iniciacija ir promocija išliko.
Vėžio genai
miniatūra|right|thumb|Mikroskopu matomos greitai besidalijančios vėžio ląstelės Ląstelės genai, vienaip ar kitaip dalyvaujantys naviko patogenezėje, vadinami vėžio genais. Jie skirstomi į dvi pagrindines klases – onkogenus ir naviką slopinančius genus.
Žmogaus genome yra kelios dešimtys tūkstančių genų. Dauguma šiuo metu žinomų onkogenų yra kilę iš normalių ląstelės genų. Tokie onkogenų pirmtakai vadinami protoonkogenais. Įvairios aktyvuojančios mutacijos protoonkogenus paverčia onkogenais. Onkogenai veikia dominantiniu būdu, skatindami ląstelės navikinio fenotipo vystymąsi. Onkogenų produktai vadinami onkobaltymais. Kai kurie onkobaltymai yra atitinkamų protoonkogenų koduojamų baltymų mutantinės formos.
Kitais atvejais onkogeno ir atitinkamo protoonkogeno koduojamas baltyminis produktas gali būti ir toks pat. Tačiau onkobaltymo produkcija gali būti žymiai gausesnė negu normalaus baltymo arba jis gali būti produkuojamas tokioje vietoje, kur paprastai jo nebūna. Ir vienu, ir kitu atveju visa tai sutrikdo normalią ląstelės proliferaciją ir įneša savo indėlį į kancerogenezės vyksmą.
Naviką slopinantys genai veikia recesyviniu būdu, negatyviai reguliuodami navikinę transformaciją. Inaktyvinančios mutacijos sutrikdo jų normalią veiklą ir vaidmenį ląstelėje.
Piktybinių navikų išplitimas
Ligos progresas priklauso nuo daugelio faktoriu, iš kurių būtų galima paminėti bendrą organizmo būklę, imunitetą, vėžio piktybiškumą ir t. t. Būtent nuo faktorių priklauso, kokiu greičiu vyks progresas. Kliniškai piktybinių navikų išplitimas apibūdinamas stadijomis:
Irina Pegova
Irina Pegova (, g. 1978 m. birželio 18 d., Vyksoje) – Rusijos aktorė.
Biografija
1995 m. įstojo į Gorkio teatro mokyklos vaidybos skyrių (kūrybos vadovas - Vasilijus Bogomazovas).
1997 m. išvyko į Maskvą ir įstojo į GITIS Piotro Naumovičiaus Fomenkos vaidybos ir režisūros kursą.
Nuo 2001 m. vaidino spektakliuose „Baltosios naktys“, „Vilkai ir avys“, „Vienas visiškai laimingas kaimas“, „Karas ir taika. Romano pradžia“, „Pamišėlė iš Šakot“ ir kt.
2003 m. ji suvaidino pirmąjį svarbų vaidmenį Aleksejaus Uchitelio filme „Pasivaikščiojimas“.
2022 m. sausį pasirodė romantinė komedija „Svingeriai“ su Dmitrijumi Nagijevu, kurioje Irina Pegova atliko vieną pagrindinių vaidmenų.
Tytuvėnų piliakalnis
Tytuvėnų piliakalnis (arba Bridvaišio piliakalnis, Alkakalnis; Lietuvos Respublikos kultūros paminklų sąrašo Nr. AR418) – piliakalnis Kelmės rajono savivaldybės teritorijoje, prie Tytuvėnų, Tytuvėnų seniūnija, Bridvaišio ežero šiauriniame krante, Tytuvėnų regioninis parkas. Pasiekiamas Tytuvėnuose pasukus į pietryčius link Pašakarnio, pavažiavus 1 km, priartėjus Bridvaišio ežerui, pasukus į dešinę pietvakarių kryptimi keliuku, yra už 200 m dešinėje, vakaruose nuo jo.
American Airlines reisas nr. 11
„American Airlines Flight 11“ – pirmasis užgrobtas lėktuvas per rugsėjo 11-osios atakas, kuris rėžėsi į Pasaulio prekybos centro šiaurinį bokštą. Lėktuvas Boeing 767 priklausė American Airlines oro bendrovei, turėjo skristi iš Bostono Logano tarptautinio oro uosto į Los Andželo tarptautinį oro uostą. Praėjus penkiolikai minučių po pakilimo, užgrobėjai įsiveržė į kabiną, vienas iš jų buvo apmokytas pilotas. Jis perėmė orlaivio valdymą ir įskrido į Šiaurinį bokštą. Lėktuvų užgrobėjai buvo teroristinės grupuotės Al Kaida nariai.
Tytuvėnų piliakalnis
Piliakalnis
Piliakalnis įrengtas Bridvaišio ežero šiauriniame krante esančioje atskiros kalvos – buvusios ežero salos – vakarinėje dalyje. Iš kitų pusių buvo apsaugotas pelkės, dab. durpynas. Aikštelė keturkampė, pailga šiaurės – pietų kryptimi, 25×18 m dydžio. Jos rytinėje pusėje supiltas 0,3 m aukščio, 5 m pločio pylimas, už kurio iškastas 8 m pločio, 0,2 m gylio griovys. Šlaitai vidutinio statumo, 1,5-­6 m aukščio.
American Airlines reisas nr. 11
Per katastrofą žuvo visi 92 lėktuve buvę žmonės – 11 įgulos narių ir 81 keleivis (5 iš jų – užgrobėjai). Lėktuvas sudužo 08:46 vietos laiku. Daug žmonių gatvėje matė avariją. Keletas žmonių sugebėjo užfiksuoti smūgio momentą: Žiulis Naudetas, prancūzų operatorius, kuris filmavosi filme, ir Pavelas Hlava, čekų imigrantas. Be to, avariją užfiksavo Volfgango Štalio sukurta internetinė kamera meno parodoje Brukline, kuri kas keturias sekundes darydavo Žemutinio Manhatano nuotraukas, ir ant žemės palikta naujienų kamera. Dėl avarijos ir iškart po jos kilusio gaisro Šiaurinis bokštas sugriuvo per 102 minutes. Per išpuolį žuvo beveik 3000 žmonių, tūkstančiai buvo sužeisti. Tai paliko gilų pėdsaką Amerikos istorijoje ir pakeitė oro uostų saugumą.
Tytuvėnų piliakalnis
Piliakalnis
Piliakalnio pietinį šlaitą skalauja Bridvaišio ežeras. Šlaitai apaugę pušimis, aikštelė dirvonuoja.
Tyrimai
Piliakalnio žvalgomuosius archeologinius tyrimus 1967 m. atliko Lietuvos istorijos institutas. Piliakalnis datuojamas I tūkstantmečiu. Spėjama, kad čia galėjusi būti Cydaro pilis.
American Airlines reisas nr. 11
Skrydis
kairėje|miniatiūra| Sudužęs „American Airlines“ lėktuvas „[[Boeing 767“.]] „American Airlines Flight 11“ orlaivis buvo Boeing 767-200ER modelio. Nors lėktuvu galėjo skraidinti daugiausia 158 keleivius, rugsėjo 11-osios skrydžiu skrido tik 81 keleivis ir 11 įgulos narių. Lėktuvu skrido pilotas Džonas Ogonovskis ir pirmasis karininkas Tomas Makginesas. Skrydžių palydovai buvo Barbara Arestegui, Jeffrey Collman, Sara Low, Karen Martin, Kathleen Nicosia, Betty Ong, Jean Roger, Dianne Snyder ir Madeline Sweeney.
Įlaipinimas
miniatiūra| Mohamedas Ata ir Abdulazizas al Omari atlieka saugumo patikras Mohamedas Ata, teroristinės grupuotės Al Kaida narys ir išpuolių lyderis ir kitas užgrobėjas Abdulazizas al Omari 2001 m. rugsėjo 11 d. pradžioje kartu išskrido iš Portlando (Meino valstijoje) į Bostoną. Abu užgrobėjai turėjo pirmos klasės bilietus skrydžiui į Los Andželą, Kalifornijoje. Kiti trys užgrobėjai Waleed al-Shehri, Wail al-Shehri ir Satam al-Suqami automobiliu atvyko į Logano tarptautinį oro uostą. Visi penki užsiregistravo ir iki 07:40 kartu jau buvo lėktuve, kuris turėjo išskristi 07:45.
Mohamedas Ata sėdėjo verslo klasėje kartu su Abdulazizu al Omari ir Suqami. Waleed al-Shehri ir Wail al-Shehri sėdėjo pirmoje klasėje. Lėktuvas pradėjo judėti nuo B32 vartų, o nuo kilimo ir tūpimo tako 4R atsiplėšė 07:59, po 14 minučių vėlavimo.
Užgrobimas
miniatiūra|Mohamedas Ata Manoma, kad lėktuvo užgrobimas prasidėjo 08:14. Tai įvyko tada, kai pilotas ir pirmasis pareigūnas nustojo kalbėtis su oro eismo kontrole Bostone. Po dviejų minučių orlaivis nustojo skristi tuo maršrutu, kuriuo turėjo skristi. Daugiau radijo atsakymų iš orlaivio nebuvo, o orlaivio sistema, naudojama siekiant išvengti susidūrimo su kitais orlaiviais, taip pat buvo išjungta. Orlaivių palydovai Ong ir Sweeney užgrobimo metu susisiekė su „American Airlines“ naudodami AT&T oro telefonus. Jie sakė, kad užgrobėjai sužalojo du kitus palydovus ir nužudė Izraelio keleivį. Per keturias minutes trukusį pokalbį su oro linijų bendrove Ong pasakė, kuriose vietose sėdėjo užgrobėjai ir kad niekas negali patekti į kabiną.
08:23:38 užpuolikas Ata bandė kalbėtis su keleiviais iš kabinos, tačiau paspaudė ne tą mygtuką ir išsiuntė pranešimą skrydžių vadovybei. Jis pasakė, kad „Jie turi keletą lėktuvų, tiesiog tylėkite ir viskas bus gerai. Grįžtame į oro uostą“. Po minutės jis pasakė: „Niekas nejudate. Viskas bus gerai. Jei bandysite atlikti kokius nors judesius, sukelsite pavojų sau ir lėktuvui. Tiesiog tylėkite." Oro eismo kontrolė suprato, kad orlaivis buvo užgrobtas, ir pranešė Federalinei aviacijos administracijai. Netrukus Ata paskelbė: „Prašau, niekas nejudėkite, mes grįšime į oro uostą, nemėginkite daryti kvailysčių“. Po penkių minučių Bostono oro eismo kontrolė iškvietė Šiaurės Amerikos aerokosminės gynybos komandą (NORAD). NORAD įsakė dviem naikintuvams F-15 pavyti lėktuvą, bet jau buvo per vėlu – „American Airlines Flight 11“ darė paskutinį posūkį Manhatano link ir rėžėsi į Pasaulio prekybos centro šiaurinį bokštą, kai naikintuvas buvo pakilęs vos daugiau kaip prieš šešias minutes.
Susidūrimas
kairėje|miniatiūra| Nuotraukoje pavaizduota, kur du orlaiviai atsitrenkė į Pasaulio prekybos centrą. 08:46:40 orlaivis rėžėsi į šiaurinę Šiaurinio bokšto pusę. Lėktuvas skriejo maždaug 750 km/h greičiu ir gabeno apie 10 000 JAV galonų degiojo kuro, pataikė tarp 93-ojo ir 99-ojo bokšto aukštų. Visi 92 lėktuve buvę žmonės žuvo.
Dėl specifinio kampo, kuriuo lėktuvas atsitrenkė, žmonės negalėjo pabėgti iš aukštesnių aukštų. Visi laiptai ir liftai, pradedant nuo 92-ojo iki 99-ojo aukšto buvo užblokuoti dėl ugnies arba nuolaužų, įstrigo 1344 žmonės. Nuo smūgio iškart žuvo šimtai žmonių. Likusieji buvo įstrigę ir žuvo nuo gaisro, dūmų ar bokšto griūties, o kai kurie - iššokę ar iškritę pro degančio pastato langus. Yra žinoma, jog daugiau negu vienas liftas leidosi žemyn kartu su degančiu kuru ir besileidžiant sprogo.
Susidūrimo momentą užfiksavo prancūzų operatorius Jules Naudet ir internetinė vaizdo kamera, kuri buvo sukurta meno parodoje Brukline, kad būtų galima kas keturias sekundes fotografuoti Žemutinį Manhataną.
JAV transliuotojas CNN 08:49 nutraukė reklamą su antrašte „Pasaulio prekybos centro katastrofa“. Prezidentas Džordžas Bušas buvo su vizitu pradinėje mokykloje Sarasotoje, Floridoje, kai jam buvo pranešta apie avariją. Prezidentas sakė: „Tai piloto klaida. Neįtikėtina, kad kas nors tai padarytų. Pilotą matyt ištiko širdies smūgis." Pirmuosiuose naujienų pranešimuose buvo manoma, kad katastrofa buvo nelaimingas atsitikimas, kol neįvyko antrasis kito orlaivio susidūrimas su Pietų bokštu 09:03 vietos laiku.
Po susidūrimo
kairėje|miniatiūra| Orlaivio važiuoklė Po avarijos Šiaurinis bokštas sudegė ir sugriuvo. Nors avarija ir padarė daug žalos, bokšto griūties priežastis buvo reaktyvinio kuro sukeltas gaisras. Sugriuvus bokštui žuvo ir šimtai gelbėtojų.
Netrukus po išpuolio gelbėtojai avarijos vietoje pradėjo rasti skrydžio aukų palaikus. Kai kurie darbininkai rado kūnus, pritvirtintus prie lėktuvo sėdynių. Kiti darbininkai aptiko stiuardesės kūną surištomis rankomis. Tai reiškė, kad užgrobėjai galėjo panaudoti antrankius. Per metus buvo identifikuoti 33 skrydžio aukų kūnai. Pagrindinės stiuardesės Karen Martin ir dar vieno asmens kūnai buvo aptikti 2006 m., kai buvo pasiektas nulinis aukštas. 2007 m. balandžio mėn. tyrėjai panaudoję naujesnę DNR technologiją nustatė dar vieną auką. Dviejų užgrobėjų kūnai, kurie galėjo būti iš orlaivio, taip pat buvo identifikuoti ir pašalinti iš Memorialinio parko Manhatane. Kitų užgrobėjų palaikai nenustatyti ir yra palaidoti kartu su kitais neatpažintais palaikais Memorialiniame parke.
Vaizdo įraše, kuris buvo rastas po kelių mėnesių Afganistane, Al Kaida lyderis Osama bin Ladenas, atrodė, sakė, kad planavo išpuolį. Jis sakė manantis, kad dalis bokštų sugrius. Skrydžio registratoriai, kuriose įrašomi naudingi skrydžio duomenys nebuvo surasti.
Po išpuolių skrydžio numeris skrydžiams tuo pačiu maršrutu tuo pačiu pakilimo laiku buvo pakeistas į American Airlines Flight 25, o vietoj Boeing 767 buvo naudojamas Boeing 757. Ant Logano oro uosto oro tilto, nuo kurio orlaivis pradėjo reisą, buvo iškelta Amerikos vėliava.
Connor Fields
Connor Fields (g. 1992 m. rugsėjo 14 d.) – JAV BMX dviratininkas, daugkartinis pasaulio ir olimpinis čempionas.
Biografija
2016 m. vasaros olimpinėse žaidynėse antrą kartą dalyvavo olimpinėse žaidynėse. Atrankoje sportininkas užėmė ketvirtą vietą. Finale amerikietis laimėjo auksą ir tapo pirmuoju JAV dviratininku pelniusiu auksą BMX varžybose.
Aitvariškiai
Aitvariškiai – buvęs kaimas Alytaus rajono savivaldybėje, 5 km į šiaurės rytus nuo Simno.
Audrius Janonis
Audrius Janonis (g. 1995 m. vasario 27 d., Kaune, Lietuva) – Lietuvos dainininkas, daugelio muzikinių projektų bei konkursų dalyvis. 2014 metais sudalyvavo LNK projekte „Lietuvos Balsas“ ir tapo minėto projekto finalininku, 2015 metais pateko į BTV projekto „Muzikinė kaukė“ (kuriama pagal „Endemol“ formatą „Your Face Sounds Familiar“) dalyvių sąrašą. 2016 metais tapo prancūzų prekinio ženklo „Garnier“ gaminamos kosmetikos prekių linijos „Pure Active“ reklaminiu veidu Lietuvoje.
Biografija
Audrius Janonis dar labiau žinomas kaip, dabar jau išsiskyrusios, grupės „Kvinta“ narys. 2013 m. baigė Kauno „Aušros“ gimnaziją, įgijo vidurinį išsilavinimą. Tais pačiais metais įstojo į Kauno technologijos universitetą (KTU). Labiausiai išgarsėjo 2008 m., kai su grupe „Kvinta“ sudalyvavo LRT transliuotame Vaikų Eurovizijos konkurse. Pastarajame grupei „Kvinta“ kompetentinga vertinimo komisija negailėjo gerų žodžių bei skyrė pirmąją vietą, tačiau, susumavus bendrus komisijos ir žiūrovų rezultatus, grupei teko nusileisti konkurso nugalėtojai Eglei Jurgaitytei. 2013 m. iširus grupei „Kvinta“, 2014 m. grupės narys Audrius Janonis pradėjo solo atlikėjo karjerą. 2014 m. liepos mėnesį, atlikėjas apšildė „Eurovizijos“ nugalėtojo Aleksandro Rybako gastrolių pasirodymus. Tų pačių metų rugsėjo mėnesį Audrius Janonis sudalyvavo LNK televizijos projekte „Lietuvos balsas“. Aklųjų perklausų metu, jaunam vaikinui atsisuko visų mokytojų – Merūno Vitulskio, Katažinos Zvonkuvienės, Ingos ir Arūno Valinskų, Donato Montvydo – kėdės. Audrius Janonis pasirinko Donato Montvydo komandą. Sėkmingai žengęs projekto aklųjų perklausų, muzikinių dvikovų ir nokautų etapais, dainininkas pateko į finalininkų sąrašą. 2015 m. kovo mėnesį A. Janonis pristatė savo pirmą autorinę dainą „Noriu šiąnakt“. Muziką parašė Dima Šavrovas-Sasha Song, žodžius Rūta Lukoševičiūtė bei pats Audrius Janonis, o aranžuotės autorius – Artūras Gaidelis (ArtG). Vėliau atlikėjas nusprendė bendradarbiauti su prodiuseriu Benu Ivanovu – sukūrė kūrinius „Pabandyki“ ir „Joji“. Ketvirtąją autorinę dainą „Tūkstantis dienų“ A. Janonis sukūrė kartu su Pauliumi Jasiūnu. 2015 m. Audrius Janonis sudalyvavo BTV projekte „Muzikinė kaukė“, kuriame garsūs Lietuvos žmonės priėmė iššūkį kiekvieną savaitę įkūnyti vis kitą žinomą dainininką ar grupę. Per projekto laikotarpį Audriui Janoniui teko įkūnyti Justin Bieber, Irūną Puzaraitę, Michael Jackson, Rolandą Janavičių, Egidijų Dragūną-SEL, Viktoriją Mauručaitę, Steponą Janušką, Pharrell Williams, Radži Aleksandrovičių, Romą Dambrauską, Ricky Martin, Marijoną Mikutavičių. 2017 m. sausį Audrius Janonis dalyvavo nacionalinėje atrankoje į „Eurovizijos“ dainų konkursą, kur atliko kūrinį „Run“ (m. Georgios Kalpakidis, Mickey Huskic; ž. Nikos Sofis), tačiau nepraėjo atrankos etapo. Tais pačiais metais sudalyvavo naujame BTV šou „Muzikinis iššūkis“. Vasario mėnesį atlikėjas A. Janonis pristatė debiutinį vaizdo klipą kūriniui „Tik tu viena žinai“.
Pasiekimai (grupės sudėtyje)
2006 m. pirmasis grupės „Kvinta“ pasirodymas Lietuvos vaikų ir jaunimo centre vykusiame tarptautiniame dainų konkurse įvertintas Grand Prix apdovanojimu, nacionalinės Vaikų Eurovizijos finale užimta antra vieta (2008 m.), Lietuvos televizijos laidoje „Talentų ringas“ „Kvinta“ nominuota kaip profesionaliausia atlikėjų grupė (2008 m.), tarptautiniame populiariosios dainos konkurse „Berliner Perle“ – pirma vieta (2009 m.), Lenkijoje Švidnicos miesto tarptautinio vaikų ir jaunimo festivalyje „Zimowa Fiesta – festiwal w Świdnicy“ – Grand Prix ir kartu parsivežtas geriausių atlikėjų titulas (2009 m.). 2009 m. grupė sudalyvavo TV3 organizuotame „Lietuvos talentų“ konkurse, kurio pusfinalyje užėmė ketvirtąją vietą ir vos per plauką nepateko į finalą. 2010 m. „Lietuvos talentų“ konkurse grupė „Kvinta“ pateko į finalą ir jame užėmė septintąją vietą. 2011 m. grupė „Kvinta“ TV3 projekte „Vaikų balsas“ nominuota kaip geriausia metų grupė, iškovota trečioji vieta.
Diskografija
Singlai thumb|Audriaus Janonio singlo „Noriu šiąnakt“ (2015 m.) viršelio nuotrauka|209x209px
Vaizdo klipai
Turto mokestis
Turto mokestis plačiąja prasme yra mokestis visam finansiniam ir nefinansiniam turtui – žemei, būstams, namų ūkių turimoms ilgalaikio vartojimo prekėms (automobiliams, jachtoms, meno kūriniams ir pan.), įmonių turimoms prekių ir žaliavų atsargoms, taip pat vertybiniams popieriams. Tačiau praktikoje šiuolaikinis turto mokestis taikomas kaip vertės (ad valorem) mokestis siauresnei turto bazei – žemės ir nekilnojamojo turto rinkos vertei ir yra pagrindinis savivaldybių, ne centrinės vyriausybės išlaidų finansavimo šaltinis. Turto mokestis yra sena civilizuoto pasaulio priemonė finansuoti valstybės (suvereno) viešąsias išlaidas. Šiuo metu praktiškai visos išsivysčiusios šalys tokį mokestį turi.
Ensenada
Ensenada  – miestas šiaurės vakarų Meksikoje, Žemutinės Kalifornijos valstijoje (3-as pagal dydį), Kalifornijos pusiasalyje, Ramiojo vandenyno pakrantėje, netoli Jungtinių Amerikos Valstijų sienos.
Yra žvejybinis ir prekybinis giliavandenis uostas (išvežama medvilnė, smėlis, smiltainis), oro uostas. Plentai į Tichuaną, Kabo San Lukasą, Tekatę. Vystoma laivų statybos, cemento, popieriaus, siuvimo, maisto (vyno, žuvų konservų) pramonė. Apylinkėse auginamos vynuogės, alyvuogės, kviečiai, daržovės.
Ensenada yra svarbus mokslų centras: veikia Žemutinės Kalifornijos, Šočikalko universitetai, Meksikos nacionalinio universiteto Astronomijos ir Fizikos institutai, nanotechnologijų centras. Yra mokslo, istorijos, kultūros muziejai, karinė jūrų bazė.
Ensenada yra svarbus turistinis centras. Uostą lanko kruiziniai laivai.
Istorija
1542 m. stovyklavietę, pavadintą San Mateo įkūrė Chuano Rodrigeso Kabriljo ekspedicijos nariai. 1602 m. šalia esančioje įlankoje apsistojęs Sebastianas Viskainas vietovę pervadino į Ensenada de Todos Santos – „Visų Šventųjų užutėkį“.
XVII–XVIII a. čia steigėsi jėzuitų misijos, vėliau juos pakeitė dominikonai. 1882 m. Ensenada tapo Žemutinės Kalifornijos sostine, bet 1915 m. ji perkelta į Meksikalį.
Miestas suklestėjo XX a. pirmoje pusėje, kai dėl prohibicijos JAV į kaimyninius Meksikos miestus ėmė plūsti amerikiečiai. Čia steigti viešbučiai, barai, naktiniai klubai.
Jasudžas
Jasudžas  – miestas Irano pietvakariuose, Zagroso kalnuose; Kohgilujės ir Bojerahmedo provincijos centras. Vystoma cukraus, pašarų, cemento, plytų, naftos perdirbimo pramonė, tradicinė kilimų, mozaikų, krepšių gamyba. Veikia Jasudžo medicinos universitetas (įsteigtas 1990 m.), krašto muziejus.
Orestas Kostykas
Orestas Kostykas (g. 1999 m. balandžio 16 d.) – Ukrainos futbolininkas.
Karjera
Žaidė įvairiuose klubuose Ukrainoje. 2016–2017 m. sezone rungtyniavo mėgėjiškame Lvivo „Opir“, o 2017–2018 m. – Zoločivo „Sokil“ klube.
Nuo 2018 m. atstovavo Rivnės „Veres“ klubui. Rungtyniavo Rivnės „Veres“ klubo jaunimo komandose. Buvo registruojamas pagrindinėje ekipoje, bet savo šanso nesulaukė.
2018 m. antroje pusėje atstovavo Ternopilio „Nivos“ klubui.
2019 m. m. sausį persikėlė į „Lvivo“ klubą. Šiame klube jį užklupo karas. 2022 m. balandį persikėlė į Lietuvą.
FK Jonava
2022 m. nuomos pagrindais atstovavo „Jonavos“ klubui. Debiutavo jonaviškių gretose A lygoje 2022 m. balandžio 16 d. (gimimo dienos proga) rungtynėse prieš „Džiugo“ klubą. Jonaviškiai minimaliu rezultatu 0:1 nusileido telšiškiams.
2022 m. liepos mėn. paliko Jonavos klubą.
DFK Dainava
2023 m. lepos mėn. prisijungė prie DFK Dainava.
Statistika
Spalvų reikšmės:
Dembuvka (Alytus)
Dembuvka – buvęs viensėdis Alytaus rajono savivaldybėje, 9 km nuo Alytaus.
Artilerijos dirbtuvės
Artilerijos dirbtuvės – Lietuvos karo pramonės įmonė, 1930–1934 m. veikusi Kaune.
Regresinis mokestis
Regresiniai mokesčiai – mokesčiai, kurie didėjant pajamoms, gaunant didesnį pelną, turint ar įgyjant vertingesnį turtą mažėja. Taip buvo apmokestinama žemė žlugus feodaliniams – baudžiaviniams santykiams. Šiuo metu Lietuvoje tokių mokesčių nėra.
Karklinis (Zarasų r., Antazavės sen.)
Karklinis – ežerėlis Lietuvoje, Zarasų rajone, 4,5 km į šiaurę nuo Antazavės, 0,1 km į pietvakarius nuo Zirnajo ežero. Ežero ilgis iš šiaurės vakarų į pietryčius – 0,12 km, plotis – iki 0,08 km. Altitudė 106,8 m. Krantai žemi, sausi, apaugę medžiais ir krūmais. Pakrantėse plyti pievos, krūmynai, pietryčiuose auga miškelis. Šiaurės vakaruose išteka upeliukas link čia pat tekančios Kumpuolės (Zalvės upės baseinas). Šalia įsikūręs Salinių kaimas.
Proporcinis mokestis
Proporciniai mokesčiai – mokesčiai, imami proporcingai nuo gaunamų pajamų, pelno, turimo ar įgyjamo turto, nepriklausomai nuo jo vertės.
Iženas (Utenos r.)
Iženas arba Vyžuonų tvenkinys – ežeras Lietuvoje, Utenos rajone, 1 km į šiaurės vakarus nuo Vyžuonų miestelio. Sudarytas užtvenkus bevardį upelį (Dusynos intakas, Vyžuonos baseinas) 0,82 km nuo jo įtekėjimo į Saladžio ežerą. Tvenkinio ilgis iš šiaurės vakarų į pietryčius – 0,22 km, plotis – iki 0,11 km. Altitudė 93,6 m. Šiaurinis ir pietinis krantai aukšti, jų pakrantėse auga miškeliai. Palei upelio vagą krantai užpelkėję. Šalia įsikūręs Vyžuonų viensėdis. Rytine pakrante nutiestas kelias.
Pakaliukas
left|120px
Pakaliukas arba Pakapys – ežeras Lietuvoje, Švenčionių rajone, 4,5 km į pietryčius nuo Labanoro, Labanoro girioje. Ežero ilgis iš pietvakarių į šiaurės rytus – 0,25 km, plotis – iki 0,19 km. Altitudė 145,4 m. Krantai ištisai apaugę medžiais ir krūmais, šiaurinis ir rytinis krantai aukšti, pietvakarinis – žemas ir pelkėtas. Pietuose išteka 80 m ilgio upeliukas link Peršokšnų ežero (Lakajos upės intako Peršokšnos baseinas).
Kiek atokiau į šiaurę įsikūręs Pašekščio kaimas.
Bronė Mockūnienė
Bronė Žaranskytė-Mockūnienė (1918 m. rugpjūčio 2 d. Mosėdžio par. Virbalų k. – 2011 m. sausio 28 d. Kanberoje, Australija) – Australijos lietuvių visuomenės veikėja, rašytoja, dailininkė.
Biografija
Gimė žemaičių ūkininkų Antano ir Onos Žaranskių šeimoje, buvo jauniausia iš septynių vaikų. Mokėsi Skuodo, Panevėžio gimnazijose, 1938 m. baigė Rokiškio Juozo Tumo – Vaižganto gimnaziją. Studijavo prancūzų kalbą ir literatūrą 1938–1940 metais Kauno Vytauto Didžiojo ir 1940–1942 metais Vilniaus universitetuose (pastarajame – ir germanistiką bei meno istoriją).
1944 m. pasitraukė į Vokietiją. Gyveno Dilingeno pabėgėlių stovykloje. Vokietijoje ištekėjo už Jono Mockūno. 1948 m. su vyru emigravo į Australiją. Nors turėjo pakankamą išsilavinimą, mokėjo šešias kalbas, iš pradžių pagal sutartį su Australijos imigracine tarnyba turėjo dirbti įvairius nekvalifikuotus darbus. Vėliau apsigyveno Adelaidėje, įsidarbino raštinėje, susilaukė sūnaus.
Buvo aktyvi Australijos lietuvių bendruomenės narė, Akademinio skautų sąjūdžio dalyvė, pirmosios tautinių šokių grupės Adelaidėje šokėja, dėstė Adelaidės lituanistiniuose kursuose. 1972 m. ėjo Australijos pabaltijiečių moterų sąjungos pirmininkės pareigas.
Bendradarbiavo lietuviškoje spaudoje („Mūsų pastogėje“ ir kt.). Buvo „Australijos lietuvių metraščio“ antrosios dalies, išleistos 1983 m., redakcinės komisijos narė. 1985 m. Čikagoje išleista jos prozos knyga „Saulėlydis“ pelnė skautų sąjungos premiją.
Dar Panevėžyje buvusi dailininko Jono Vaičio mokine, po vyro mirties 1975 metais giliau studijavo dailiąją keramiką ir tapybą. Tapė peizažus ir portretus, savo darbus eksponavo dailės parodose Australijoje ir Lietuvoje, surengė ne vieną personalinę parodą.
Adidas Beau Jeu
thumb|300px|„Adidas Beau Jeu“ „Adidas Beau Jeu“ – oficialus UEFA Euro 2016 m. čempionato kamuolys. Prancūzų kalba Beau Jeu, reiškia 'gražų žaidimą'.
Kamuolius pagamino Adidas. 2015 m. lapkričio 12 d., oficialiai pristatė buvęs Prancūzijos rinktinės žaidėjas Zinédine Zidane.
Kamuolys turi Adidas Brazuca elementų: mėlynų linijų su oranžinėm detalėm. Ant kievienos linijos yra raidės bei skaičiai, reiškiantis „EURO“ ir „2016“.
Giraitė (Alytus)
Giraitė – buvęs kaimas Alytaus rajono savivaldybėje, 4 km į šiaurės vakarus nuo Simno.
Ramūnas Zilnys
Ramūnas Zilnys (g. 1979 m. sausio 29 d. Kaune) – žurnalistas, LRT popmuzikos vyr. redaktorius, radijo laidų vedėjas, „Eurovizijos“ komentatorius, muzikinių konkursų komisijų narys.
Biografija
Gimė ir augo Kauno Partizanų rajone.
1999–2019 m. dirbo Lietuvos ryto grupėje žurnalistu (muzikos apžvalgininku).
2019 m. kovą pradėjo dirbti LRT kaip popmuzikos vyr. redaktorius. Anksčiau LRT Opus vedė laidą „Vardai ir garsai“. Nuo 2020 m. komentuoja Eurovizijos transliacijas, šiame darbe pakeitė komentatorių Darių Užkuraitį.
Su žmona Egle susipažino festivalyje „Kaunas Jazz“.